আর এই যে মহিলারা আমরা খাওয়ার সময় হাততালি দিয়ে গান গাইছিলেন – বুঝি না বুঝি, দিব্বি লাগছিল – এ সব কি বদলে যাবে? কে জানে বাবা – নিজের দেশের সব কিছু আমাদের এত খারাপ লাগে কেন? শুনলাম হাজার হাজার কিলোমিটার জুড়ে বিদেশিরা চাষের জমি কিনে ব্যাবসা শুরু করেছেন। তার মধ্যে সব থেকে বড় জমি একজন ভারতীয়র। তিনি গোলাপ ফুলের চাষ করে ইয়োরোপে রপ্তানি করেন! বোঝো ঠ্যালা! দেশের জমি আলো জল হাওয়া, আর ফসল যাবে বিদেশে, রোজগার করা টাকাও। আর ওই জমিতে যে খাবার হত তার ঘাটতি মিটবে কোথা থেকে?